Gantebeensmillen

D'Gantebeensmillen ass e Lieu-dit an der Gemeng Hesper an et war fréier eng vu fënnef Waassermillen déi am Uelzechtdall an der Ëmgéigend vun Hamm funktionéiert hunn.

Déi wirtschaftlech Bedeitung vun de Mille laanscht d'Uelzecht bestoung virun allem doran, datt s'an der virindustrieller Zäit déi eenzeg Energieproduzente waren. Do gouf Waasserkraaft a mechanesch Energie ëmgewandelt. Ronderëm d'Millen huet d'industriell Revolutioun am 19. Joerhonnert ugefaangen.

Nach ier den neien Thomas-Procedé zu Lëtzebuerg bekannt gouf - mat deem een aus phosphorhaltegem Minett Stol gewanne kann - hat an der Géigend vun Hamm d'industriell Produktioun schonn ugefaangen d'Agrarproduktioun lues a lues ofzeléisenHubert Marx, 1988, Leben in Hamm einst und jetzt an Ons Stad, Nr. 28, Säit.

D'Gantebeensmillen war eng vu 5 Millen am Uelzechtdall a geet wuel bis an d'Joer 1786 zeréck a war fréier ënner dem Numm „Mille beim Tuerbelsfiels“ bekannt. Et war eng Schläifmille mat 2 GebaierUrkadasterplang war, déi am Joer 1821 dem Peter Gantenbein gehéiert huet. 1823 krut hien d'Autorisatioun fir d'Platinerei an eng Mielmillen ëmzebauenGantebeensmillen op industrie.lu, fir d'lescht gekuckt de 6. August 2018. 1872 ass d'Millen dunn un d'Duchfabrik vun e Bridder Godchaux verkaf ginn. 

1934 huet d'Famill C. Kremer-Legros op der Gantebeensmillen um lénksen Uwänner eng oppe Schwämm an eng Wiertschaft opgemaach. 1945 war dunn d'Ouverture vun der Hostellerie Gantenbeinsmühle vum Jules Rolling.

De Succès vun der Schwämm mat hirem Café huet bis Ufank vun den 1960er Jore gedauert; duerno ass et méi roueg ginn a schlussendlech gouf zougemaach. An den 1970er Jore koum en neie Proprietär deen de Schwammbaseng renovéiert, e Bar op der Terrasse an e Café-Restaurant nei opgemaach huetMarie-Louise Wallers-Rykal, D'Gantebeensmillen op memories.lu - Meng Erënnerungen – Eis Geschicht, den 29. Mee 2017, fir d'lescht gekuckt de 6. August 2018.

D'Schwämm an de Restaurant hunn ... definitiv zougemaach, an zënterhier stinn d'Gebaier eidel a verfalen. Aus engem Projet vun engem Wellnesshotel, deen 2012 opkoum, gradewéi virdrun deene vun enger Diskothéik oder engem Club-Restaurant"Ein Wellness-Hotel an der „Gantenbeinsmillen“." wort.lu, 16.03.2012., ass näischt ginn. Den 31. Mee 2017 huet et am fréiere Restaurant gebranntFeier op der Gantebeensmillen, op rtl.lu den 31. Mee 2017, fir d'lescht gekuckt de 5. August 2018..

Am Summer 2021 gouf op der Gantebeensmille fir e puer Méint e Pop-up Open-air-Club mam Numm “The River” installéiert." 'The River': Das Comeback der Gantebeensmillen." wort.lu, 30.06.2021.

D'Parzelle gehéieren der Gesellschaft PropCo 1, déi Mëtt Dezember 2021 gegrënnt gouf. Den eenzege Gesellschafter ass d'Firma Greenfich Capital Management S.A.

De 26. Januar 2024 huet et an enger Veranda um Terrain vun der Mille gebrannt.

De Kayak Club Olympia Hamm, deen 1936 gegrënnt gouf an zënter 1997 de Kayak Club Hesper ass, huet säi Bootshaus op der Gantebeensmillen.

 Biller 

 Kuckt och 
 Duchindustrie zu Lëtzebuerg
Déi aner Mille ronderëm Hamm: Follmillen, Schläifmillen, Bouneweger Millen, Polvermillen.

 Literatur 
 Erpelding, Émile, 1988. Die Mühlen des Luxemburger Landes. 2. Aufl. 800 S. Christnach: E. Borschette; Luxembourg: Impr. Saint-Paul, Luxemburg.

 Um Spaweck 

“Gantebeensmillen”: Schandfleck in der Alzettetal-Idylle op tageblatt.lu de 26. Abrëll 2017, fir d'lescht gekuckt de 5. August 2018
RTL weist Iech, wéi d'Schwämm an der Gantebeensmillen elo ausgesäit! op rtl.lu den 23. Mäerz 2019, fir d'lescht gekuckt den 23. Mäerz 2019

Kategorie:Textilindustrie
Kategorie:Millen zu Lëtzebuerg
Kategorie:Hamm (Stad Lëtzebuerg)
Kategorie:Häff a Lieu-diten zu Lëtzebuerg